ለተፈናቃዮች ዜጎች ሲደረጉ የነበሩት ድጋፎች በተመለሱባቸው አካባቢም በነበረበት እንደሚቀጥል ተገለጸ
ለተፈናቃዮች ዜጎች ሲደረጉ የነበሩት ድጋፎች በተመለሱባቸው አካባቢም በነበረበት እንደሚቀጥል ተገለጸበተለያዩ አካባቢዎች የተፈናቀሉ ዜጎችን ወደቀያቸው የመመለሱ ተግባር አሁንም የቀጠለ ሲሆን፤ለተመላሾች ከዚህ ቀደም ሲደረጉ የነበሩት ድጋፎች በተመለሱባቸው ቦታዎችም እንደሚቀጥል የተፈናቀሉ ወገኖችን ለመደገፍና መልሶ ለማቋቋም የተቋቋመው ግብረ ሀይል አስታውቋል፡፡ግብረሀይሉ በሰላም ሚኒስቴር ባደረገው ስብሰባ በሀገራችን ከተፈናቀሉ ዜጎች መካከል አብዛኞቹ ወደ ቀያቸው መመለሳቸውንና በቀጣይም ለመመለስ ፈቃደኛ የሆኑ ዜጎችን እስከ ሰኔ 30/2011 ዓ.ም ድረስ ለመመለስ ጥረት እያደረኩ ነው ብሏል፡፡በተመለሱባቸው ቦታዎች የምግብ ነክ እና ምግብ ነክ ያልሆኑ ድጋፎች፣ የጤና አገልግሎት፣ የማካካሻ ትምህርት፣ የግብርና መሳሪያዎች ድጋፍ፣ እንዲሁም ሰላምና ጸጥታን የማረጋገጥ ስራዎችን ከክልሎች ጋር በመቀናጀት እንደሚከናወኑ ግብረ ሃይሉ አስታውቋል፡፡ከተፈናቀሉ ዜጎች መካከልም 67 በመቶ የሚሆኑት አርሶ አደሮች በመሆናቸው ክረምቱን ተጠቅመው ወደ መደበኛ የማምረት ተግባራቸው እንዲገቡና የቤተሰባቸውን የምግብ ዋስትና እንዲያረጋግጡ አስፈላጊው ድጋፍ ሊደረግላቸው እንደሚገባም ግብረ ሀይሉ አቅጣጫ አስቀምጧል፡፡